इधर, 50 हजार में हुआ मौत का सौदा
युवक की मौत पर मौताणे के लिए सड़क पर रखा शव
भास्कर संवाददाता | डूंगरपुर
तीनदिन पहले जालुकुआं गांव में एक बाइक की टक्कर से जान गंवाने वाली महिला का परिजनों द्वारा 50 हजार रुपए में मौत का सौदा किया गया। तीसरे दिन मौताणे पर समझौते के बाद परिजन सरकारी अस्पताल में पोस्टमार्टम के लिए राजी हुए और फिर संस्कार के लिए शव ले गए।
इससे पहले तीन दिनों तक मौताणे को लेकर मृतका के ससुराल और पीहर पक्ष के लोग अड़े रहे। शुक्रवार रात से ही दोनों पक्षों में समझौता वार्ता शुरू हुई। लंबे समय तक मौताणा राशि को लेकर दोनों पक्षों में खींचतान की स्थिति रही। शनिवार सुबह आरोपी बाइक चालक के परिवार से 50 हजार रुपए की आर्थिक सहयोग (मौताणा) तय होने के बाद शव के पोस्टमार्टम के लिए रजामंदी हुई। पुलिस ने मेडिकल बोर्ड से मृतका जालुकुआं निवासी वाली मनात (50) प|ी शंकर मनात के शव का पोस्टमार्टम करवाया। इसके बाद शव परिजन ले गए। प्रधान लक्ष्मण कोटेड़ भी मुर्दाघर के बाहर मौजूद रहे। गौरतलब है कि बुधवार 23 दिसंबर की शाम को जालुकुआं निवासी वाली (55) प|ी शंकर मनात को एक बाइक ने टक्कर मार दी थी। हादसे में वाली गंभीर रूप से घायल वाली को जिला अस्पताल से रैफर करने के बाद गुजरात ले जाते समय मौत हो गई थी।
26 दिसंबर को प्रकाशित
भास्कर संवाददाता | रींछा
निठाउवारोड पर एक बाइक दुर्घटना में घायल युवक की मौत के बाद मौताणे की मांग को लेकर परिजनों ने शव सड़क पर रख दिया। इससे रोड जाम हो गया, देर रात समझाइश के बाद लोग माने और शव को उठाया। अंतिम संस्कार रविवार को होगा।
घटना शुक्रवार देर शाम को निठाउवा-साबला रोड के किकिया मोड़ पर हुई। रींछा घाटी फला निवासी पूंजिया (35) पुत्र मानिया मीणा पैदल अपने घर जा रहा था। इस दौरान एक बाइक चालक ने उसे टक्कर मार दी। हादसे में वह गंभीर रूप से घायल हो गया। परिजन उसे आसपुर अस्पताल ले गए। प्राथमिक इलाज के बाद उसे उदयपुर रैफर कर दिया। वहां इलाज के दौरान पूंजिया ने दम तोड़ दिया।
सूचना पर निठाउवा थाना पुलिस भी मौके पर पहुंची। शनिवार सुबह पूंजिया के शव का उदयपुर अस्पताल में पोस्टमार्टम किया और बाद में परिजनों को सुपुर्द कर दिया। दोपहर को परिजन शव लेकर अपने घर की ओर रवाना हुए। शाम 5.30 बजे शव घटना स्थल किकिया मोड़ पर लेकर आए और बीच सड़क पर रख दिया। परिजन और रिश्तेदार आरोपी बाइक चालक को पकड़कर मौके पर लाने की मांग को लेकर बैठ गए। मौताणे की मांग चलती रही। थानाधिकारी भगवानलाल बुनकर लोगों से समझाइश करते रहे, लेकिन लोग नहीं माने। देर रात तक लोग सड़क पर ही शव लेकर बैठे रहे।
विधायकने की समझाइश
आसपुरविधायक गोपीचंद मीणा, पूर्व विधायक राइया मीणा और तहसीलदार कालूराम मौके पर पहुंचे। आक्रोशित लोगों से समझाइश की और सरकार की ओर से हर संभव सहायता दिलाने का आश्वासन दिया। करीब 7.30 बजे लोगों ने मौके से शव को उठाया और घर ले गए। अंतिम संस्कार रविवार को होगा।
सड़कपर दोनों ओर लगी वाहनों की लाइनें
सड़कपर शव रखने से मौके पर जाम की स्थिति हो गई। साबला से निठाउवा मार्ग पर दोनों तरफ वाहनों की लाइनें लग गई। कई वाहन जाम में फंस गए, जिससे यात्रियों को परेशानी हुई।
^मृतक युवक के शव का पोस्टमार्टम करवाकर परिजनों को सुपुर्द कर दिया है। लोग अपनी मांगों को लेकर शव को घटनास्थल पर लेकर आए थे। जिस पर लोगों की समझाइश की गई। -भगवानलाल बुनकर, थानाधिकारी निठाउवा।
hin_Deva hin_Deva bho_Deva hin_Deva hin_Deva hin_Deva kas_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva